ທ່ານໂອບາມາ ກ່າວວ່າ ເສດຖະກິດກໍາລັງຟື້ນຕົວຄືນ
ປະທານາທິບໍດີ ບາຣັກ ໂອບາມາ ກ່າວວ່າ ເວລານີ້ ເສດຖະກິດຂອງ​ປະເທດກໍາລັງກ້າວໄປ ໃນທິດທາງທີ່ຖືກຕ້ອງ ເຖິງແມ່ນຍັງມີລົມຕ້ານ ກໍຕາມ.
ປະທານາທິບໍດີ ບາຣັກ ໂອບາມາ ກ່າວວ່າ ເສດຖະກິດສະຫະລັດກໍາລັງຟື້ນຕົວຄືນ ຫລັງ ຈາກປະເທດຊາດໄດ້ເພີ່ມໜ້າວຽກຂື້ນຫລາຍກວ່າຄາດໝາຍໃນເດືອນເມສາຜ່ານມາ ຜູ້ສື່ ຂ່າວວີໂອເອ Kent Klein ລາຍງານມາຈາກທໍານຽບຂາວວ່າ ລາຍງານກ່ຽວກັບໜ້າວຽກ ຄັ້ງລ່າສຸດພົບວ່າ ການເຕີບໂຕຂອງໜ້າວຽກໃນພາກສ່ວນເອກະຊົນກໍາລັງດີຂື້ນ ທອງປານ ມີເລຶ່ອງນີ້ມາສະເໜີທ່ານ ລາຍງານກ່ຽວກັບໜ້າວຽກຂອງລັດຖະບານ ທີ່ຖືກນໍາອອກເຜີຍແຜ່ເມື່ອວັນສຸກອາທິດແລ້ວນີ້ ສະແດງໃຫ້ເຫັນວ່າ ໄດ້ ມີການສ້າງໜ້າວຽກເພີ້ມ ຂຶ້ນເຖິງ 244,000 ວຽກ ຢູ່ໃນ ສະຫະລັດ ໃນເດືອນແລ້ວນີ້ ຊື່ງແມ່ນດີກ່ວາ ທີ່ພວກນັກເສດຖະສາດທັງຫລາຍໄດ້ທໍານາຍໄວ້ ປະທານາທິບໍດີ ໂອບາມາ ໄດ້ໄປຢ້ຽມຢາມໂຮງງານແຫ່ງນຶ່ງ ໃນເມືອງ Indianapolis ລັດອິນເດຍນາ ແລະ ບອກພວກຄົນງານຢູ່ທີ່ນັ້ນວ່າ ພາກສ່ວນເອກະຊົນຂອງສະຫະລັດ ໄດ້ສ້າງໜ້າວຽກເພີ່ມຂຶ້ນທຸກໆເດືອນ ມາເປັນເວລາປີກວ່າແລ້ວ ປະທານາທິບໍດີ ໂອບາມາ ກ່າວຕໍ່ ໄປວ່າ: ແຕ່ວ່າອັດຕາການຫວ່າງງານໄດ້ຖີບສູງຂຶ້ນ ຄືຈາກ 8 8 ເປີເຊັນໃນເດືອນມີນາ ມາເປັນ 9 0 ເປີເຊັນໃນເດືອນເມສາ ຊຶ່ງສ່ວນໃຫຍ່ແມ່ນເປັນຍ້ອນວ່າ ພວກຄົນຫວ່າງງານທີ່ໄດ້ຢຸດ ເຊົາຊອກວຽກໄປນັ້ນ ໄດ້ພາກັນເລີ່ມຊອກວຽກຄືນອີກ ຢ່າງໃດກໍຕາມ ປະທານາທິບໍດີ ໂອບາມາ ກ່າວວ່າ ເວລານີ້ ເສດຖະກິດຂອງປະເທດກໍາ ລັງກ້າວໄປໃນທິດທາງທີ່ຖືກຕ້ອງ ເຖິງແມ່ນກໍາລັງມີອັນທີ່ທ່ານເອີ້ນວ່າ ລົມຕ້ານຢ່າງແຮງ ເຊັ່ນລາຄານໍ້າມັນແອສຊັງທີ່ກໍາລັງຖີບຕົວສູງຂື້ນນັບມື້ນັ້ນ ກໍຕາມ ທ່ານໂອບາມາກ່າວວ່າ: ທ່ານໂອບາມາກ່າວວ່າ ແນ່ນອນ ມັນຈະຕ້ອງມີຂື້ນມີລົງ ໃນຂະນະ ທີ່ປະເທດຊາດກ້າວອອກຈາກສະ ພາວະເສດຖະກິດຕົກຕໍ່ານັ້ນ ແຕ່ ທ່ານກ່າວວ່າ ທ່ານຍັງມີຄວາມ ຫວັງແລະກໍາລັງໃຈຢູ່ ກ່ຽວກັບອະນາຄົດຂອງເສດຖະກິດຂອງສະຫະລັດນັ້ນ ຊຶ່ງທ່ານກ່າວຕໍ່ໄປວ່າ: ໂດຍບໍ່ນັບໜ້າວຽກທີ່ຖືກຕັດລົງໂດຍລັດຖະບານຕ່າງໆ ທັງໃນລະດັບທ້ອງຖິ່ນ ລະດັບລັດ ແລະລະດັບຊາດ ກໍຄືລັດຖະບານກາງນັ້ນ ເສດຖະກິດສະຫະລັດໄດ້ສ້າງໜ້າວຽກໃໝ່ຂຶ້ນອີກ 268,000 ວຽກໃນເດືອນແລ້ວນີ້ ຊຶ່ງແມ່ນຫລາຍທີ່ສຸດນັບຕັ້ງແຕ່ເດືອນກຸມພາປີ 2006 ມາ ນັບເປັນເດືອນທີສາມລຽນຕິດ ທີ່ໄດ້ມີການສ້າງໜ້າວຽກເພີ່ມຂຶ້ນຫລາຍກວ່າ 200,000 ໜ້າ ວຽກ ແລະໜ້າວຽກທີ່ໄດ້ສ້າງເພີ່ມຂຶ້ນໃນເດືອນກຸມພາແລະເດືອນມີນານັ້ນ ກໍໄດ້ຖືກປັບໂຕ ເລກໃຫ້ສູງຂື້ນ ແຕ່ແນວໃດກໍຕາມ ກໍປາກົດວ່າຍັງມີຊາວອາເມຣິກັນທີ່ຫວ່າງງານຢູ່ໃນຈໍານວນ 13 ລ້ານ 7 ແສນຄົນໃນເດືອນແລ້ວນີ້ ຊຶ່ງເປັນຈໍານວນເກືອບສອງເທົ່າຂອງເດືອນດຽວກັນ ເມື່ອປີ 2007 ກ່ອນເສດຖະກິດເລິ່ມເຂົ້າສູ່ສະພາວະຖອຍຫລັງນັ້ນ ໂດຍລວມແລ້ວ ໂຕເລກກ່ຽວກັບໜ້າວຽກໃໝ່ນີ້ຊີ້ໃຫ້ເຫັນວ່າ ວົງການທຸລະກິດທັງຫລາຍ ແມ່ນມີຄວາມໝັ້ນໃຈໃນເສດຖະກິດ ແລະເຕັມໃຈທີ່ຈະວ່າຈ້າງຄົນງານຕື່ມ ເຖິງແມ່ນມີການ ເຕີບໂຕທີ່ຊັກຊ້າແດ່ໃນຕົ້ນປີ ບວກກັບລາຄາພະລັງງານທີ່ຖີບຕົວສູງຂຶ້ນກໍຕາມ